CELEX: 32012R0145
Language: fi
Date: 2012-02-16 00:00:00
Title: Komission täytäntöönpanoasetus (EU) N:o 145/2012, annettu 16 päivänä helmikuuta 2012 , tiettyjen tavaroiden luokittelusta yhdistettyyn nimikkeistöön

21.2.2012   
            
            
               FI
            
            
               Euroopan unionin virallinen lehti
            
            
               L 48/3
            
         KOMISSION TÄYTÄNTÖÖNPANOASETUS (EU) N:o 145/2012,
   annettu 16 päivänä helmikuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä helmikuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Laite, joka on yhdessä kotelossa, jonka mitat ovat noin 27 × 15 × 6 cm, ja joka koostuu seuraavista osista:
                  
                              —
                           
                           
                              mikroprosessori,
                           
                        
                              —
                           
                           
                              kaksi kaapelidigitaaliviritintä,
                           
                        
                              —
                           
                           
                              kaapelimodeemi,
                           
                        
                              —
                           
                           
                              flash-muisti, ja
                           
                        
                              —
                           
                           
                              älykortinlukija, joka mahdollistaa ehdollisen pääsyn palveluntarjoajan palveluihin.
                           
                        Laitteessa on seuraavat liitännät:
                  
                              —
                           
                           
                              antennituloliitäntä ja antennilähtöliitäntä,
                           
                        
                              —
                           
                           
                              kaksi Ethernetiä (RJ-45),
                           
                        
                              —
                           
                           
                              kaksi USB-liitäntää,
                           
                        
                              —
                           
                           
                              HDMI-liitäntä,
                           
                        
                              —
                           
                           
                              SCART-liitäntä,
                           
                        
                              —
                           
                           
                              kuusi audio- ja video-RCA-lähtöliitäntää,
                           
                        
                              —
                           
                           
                              S/PDIF-liitäntä (optinen digitaalinen audiolähtöliitäntä), ja
                           
                        
                              —
                           
                           
                              paikka kiintolevylle.
                           
                        Laitteen kotelo voidaan avata, ja kovalevy voidaan lisätä tullille esittämisen jälkeen.
                  Tullille esitetäessä laite pystyy vastaanottamaan ja purkamaan digitaalisia televisiosignaaleja. Laitteella saa myös internet-yhteyden modeemin kautta.
                  Laite pystyy vastaanottamaan ja purkamaan ääni-/videotiedostoja lähiverkossa olevasta laitteesta reitittimen kautta.
                  Laite pystyy toistamaan ääni-/videotiedostoja ulkoisesta tietolähteestä (kuten kiintolevyltä tai USB-muistista) USB-liitännän kautta.
                  Laite pystyy tallentamaan ja toistamaan palveluntarjoajalta vastaanotettuja digitaalisia televisiosignaaleja.
               
               
                  8528 71 15
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 3 huomautuksen sekä CN-koodien 8528, 8528 71 ja 8528 71 15 nimiketekstien mukaisesti.
                  Laite on yhdistelmäkone, joka pystyy suorittamaan sekä nimikkeen 8521 että nimikkeen 8528 toiminnot.
                  Ottaen huomioon laitteen ominaisuudet ja etenkin sen valmius tallentaa ainoastaan palveluntarjoajalta vastaanotettua sisältöä, laite on pääasiassa tarkoitettu televisiosignaalien vastaanottamiseen. Sen vuoksi tuotetta ei voida luokitella nimikkeeseen 8521.
                  Koska laitetta ei ole suunniteltu niin, että siihen sisältyisi videonäyttö tai kuvaruutu, ja sen tärkeimmät osat ovat virittimet, mikroprosessori ja modeemi internet-yhteyden saamista ja interaktiivista tiedonvaihtoa varten, sen olennainen ominaisuus on nk. "tietoliikennevalmiudella varustettu sovitin eli set-top box".
                  Sen vuoksi tavara on luokiteltava CN-koodiin 8528 71 15 kuuluvaksi tietoliikennevalmiudella varustetuksi sovittimeksi (set-top box).